ועדת העבודה, הרווחה והבריאות, כנסת 17, פרוטוקול מספר 540, 2008-11-03 12:00

יצחק גלנטי: אני מתכבד לפתוח את ישיבת ועדת העבודה, הרווחה והבריאות.

יצחק גלנטי: על סדר היום הצעת חוק הביטוח הלאומי (תיקון מס' 7) (תיקון), התשס"ח-2008, בדיון בהכנה לקראת הקריאה השנייה והשלישית.

יצחק גלנטי: בבקשה אדוני היועץ המשפטי.

אייל לב-ארי: מוגשת בפני הוועדה הצעת חוק מטעם הממשלה שבאה לתקן עיוות שנתגלה בדיעבד, שהוציא בשגגה את תחולת פרק הסיעוד מעקרות בית ואלמנות בנות-קצבה שבעת שנחקק תיקון מספר 7 בשנת 1996 הוצאו מתחולת חוק הסיעוד.

אייל לב-ארי: זה מהות התיקון שמתבקש, שבאופן רטרואקטיבי יחול פרק הסיעוד על אותן נשים, עקרות בית או אלמנות בנות-קצבה שהיו בעת התיקון הקודם בנות 65 ומעלה.

רון אשכנזי: כפי שהסביר היועץ המשפטי, הצעת החוק באה לתקן, במרכאות, את התיקון שנעשה ב-1996 שאז בשל חוסר תשומת לב, בשגגה הוסרו סעיפים ולא התאפשר להחיל לפי החוק את קצבת הסיעוד גם על אלמנות בנות-קצבה ועל עקרות בית.

רון אשכנזי: המטרה היום לתקן את זה כך שיחול רטרואקטיבית.

אשר בטלמן: אני מאגף הסיעוד בביטוח הלאומי.

אשר בטלמן: אני רוצה לציין שכל עקרות הבית והאלמנות בנות-הקצבה, הגמלה ניתנה להן.

יצחק גלנטי: יפה, אבל היא ניתנה מחוץ למסגרת החקיקה.

אשר בטלמן: נכון.

אשר בטלמן: הטעות היתה החקיקה השגויה ועכשיו אנחנו רוצים ליישר את ההדורים.

יצחק גלנטי: מישהו רוצה להתייחס?

יצחק גלנטי: אם לא, אני מבקש מהיועץ המשפטי לקרוא את נוסח הצעת החוק.

אייל לב-ארי: הצעת חוק הביטוח הלאומי (תיקון מס' 7) (תיקון), התשס"ח-2008 סעיף 1 – תיקון סעיף 16 "בחוק הביטוח הלאומי (תיקון מס' 7), התשנ"ו-1996, בסעיף 16, אחרי סעיף קטן (ב) יבוא: "(ג) על אף הוראות סעיף קטן (א), תושבת ישראל שהיא עקרת בית או אלמנה בת קצבה כאמור בסעיף קטן (א), תהא מבוטחת לפי פרק י' לחוק העיקרי, אף שלא מתקיים בה האמור בפסקה (1) להגדרה "מבוטח" שבסעיף 223 לחוק העיקרי, כנוסחה בסעיף 2 לחוק זה.

אייל לב-ארי: " סעיף 2 – תחילה תחילתו של חוק זה ביום ט' בטבת התשנ"ו (1 בינואר 1996).

אייל לב-ארי: "

יצחק גלנטי: האם מישהו רוצה להתייחס?

יצחק גלנטי: לא.

יצחק גלנטי: תודה.

יצחק גלנטי: האם נציג משרד האוצר נמצא כאן?

רון אשכנזי: אין השלכות תקציביות להצעת החוק.

יצחק גלנטי: הוועדה קובעת שאין כאן שום השלכות תקציביות.

יצחק גלנטי: לפיכך אני ניגש להצבעה.

יצחק גלנטי: מי בעד הצעת החוק?

יצחק גלנטי: הצבעה בעד הצעת חוק הביטוח הלאומי (תיקון מס' 7) (תיקון), התשס"ח-2008 – 1 נגד – אין נמנעים – אין הצעת החוק נתקבלה.

יצחק גלנטי: אני בעד.

יצחק גלנטי: אין נגד.

יצחק גלנטי: אין נמנעים.

יצחק גלנטי: הצעת חוק הביטוח הלאומי (תיקון מס' 7) (תיקון), התשס"ח-2008 נתקבלה ותועבר למליאה לקריאה שנייה ושלישית.

יצחק גלנטי: תודה רבה.

יצחק גלנטי: הישיבה נעולה.